Diari Oficial de la Generalitat Valenciana


Sumari del DOGV 8186, del 07-12-2017 (2017/11924)

RESOLUCIÓ de 30 de novembre de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits que financen les prestacions de renda garantida de ciutadania per a l'exercici 2017.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8186

Data del DOGV
:   07-12-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/11450


Data del document
:   30-11-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de novembre de 2017, de la Vicepresidència i Conselleria d'Igualtat i Polítiques Inclusives, per la qual es dóna publicitat als crèdits que financen les prestacions de renda garantida de ciutadania per a l'exercici 2017. [2017/11181]  
Amb data 7 d'agost de 2008, es va publicar en el Diari Oficial de la Comunitat Valenciana, número 5823, l'Ordre de 31 de juliol de 2008, de la Conselleria de Benestar Social, per la qual es regulen les bases de la convocatòria de la prestació de renda garantida de ciutadania, regulada per la Llei 9/2007, de 12 de març, de la Generalitat, de renda garantida de ciutadania de la Comunitat Valenciana.  
Aprovada i publicada la Llei 14/2016, de 30 de desembre (DOGV 7948, 31.12.2016), de pressupostos de la Generalitat per a l'exercici 2017, en aplicació del que estableix la disposició addicional segona de l'Ordre de 31 de juliol de 2008, de la Conselleria de Benestar Social, és procedent donar publicitat als crèdits i a la línia de subvenció S6355, «Renda garantida de ciutadania», destinada al finançament de les prestacions regulades i convocades en l'esmentada Ordre de 31 de juliol de 2008, dotada inicialment amb 14.851.913,00 euros, dels quals cal deduir 6.383.851,56 euros, corresponents als compromisos plurianuals incorporats de l'anualitat 2016; 25.321,31 euros, corresponents a compromisos degudament adquirits de l'exercici 2016, i 50.000,00 euros, en concepte de reserva de crèdit per a recursos, i incrementada en 13.638.451,00 euros per l'ampliació de crèdit de 19 de maig de 2017, la generació de crèdit de 319.370,59 euros, de 20 de juliol de 2017, i la transferència de 500.00,00 euros, de 3 de novembre de 2017, resultant una quantia de 72.791.455,72 euros.  
En virtut d'això, i fent ús de les facultats que em confereix el Decret 5/2017, de 20 de gener (DOGV 7967, 27.01.2017), del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, resolc:  
  
Primer  
Donar publicitat als crèdits pressupostaris destinats a finançar les prestacions regulades en l'Ordre de 31 de juliol de 2008 (DOCV 5823, 07.08.2008), de la Conselleria de Benestar Social, per la qual es regulen les bases de la convocatòria de la prestació de renda garantida de ciutadania per a l'any 2017 i 2018, a càrrec del programa pressupostari 313.50, Seguretat, protecció i promoció social:  
Denominació: Renda garantida de ciutadania  
Línia de subvenció: S6355  
Consignació pressupostària 2017: 34.592.670,72 -  
Consignació pressupostària 2018: 26.063.410,10 -  
Procedència i quantia dels fons: propis  
  
Segon  
El règim de lliuraments per a aquest tipus de prestació econòmica, renda garantida de ciutadania, serà l'establit en l'annex I, títol IV, base reguladora dihuitena, de l'Ordre de 31 de juliol de 2008, per a les persones físiques, i en l'annex II, títol II, base reguladora setena, i en l'article 45.1 de la Llei 14/2016, de 30 de desembre, de pressupostos de la Generalitat per a l'exercici 2017, per a les entitats col·laboradores.  
  
  
Tercer  
Els crèdits publicats tenen el caràcter d'ampliables, d'acord amb el que estableix l'article 22.1.p de la Llei 14/2016, de 30 de desembre, de pressupostos de la Generalitat per a l'exercici 2017.  
D'altra banda, si com a conseqüència de transferències pressupostàries es veuen modificats aquests crèdits, la seua modificació haurà de ser publicada mitjançant una resolució en el Diari Oficial de la Generalitat Valenciana.  
  
València, 30 de novembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.